[NETSELSKAB]
[ADRESSE]

[POSTNR] [BY]

[STED, DATO]

Til administrerende direktør for [NETSELSKAB], såvel som ansatte, bestyrelsesmedlemmer, energi- og sundhedsmyndigheder (lcl@efkm.dk), [Kamstrup (info@kamstrup.dk)] og underleverandører og andre involverede parter.

**MEDDELELSE OM IKKE-SAMTYKKE TIL INSTALLERING AF TRÅDLØS FJERNAFLÆST FORBRUGSMÅLER
PÅ MIN EJENDOM - Kundenr: [KUNDENR]**

I brev af [DATO] oplyser [Kamstrup] på vegne af [NETSELSKAB] mig om, at man har til hensigt at opsætte trådløs fjernaflæst forbrugsmåler på adressen, [DIN ADRESSE].

Jeg skal hermed bekendtgøre, at jeg ikke kan give samtykke til, at der opsættes sådant udstyr på denne adresse.

Det kan hverken jeg eller de øvrige beboere på denne ejendom af følgende grunde:

1. Der eksisterer ingen gyldig lovhjemmel til at påtvinge en sådan installation ind i private hjem. [NETSELSKAB]’s udsendte informationsmaterialer om installation af fjernaflæste forbrugsmålere til kundene kan derfor juridisk set kun regnes som et kommercielt TILBUD. Jeg/vi afviser tilbudet.
2. Trådløse fjernaflæste forbrugsmålere (i forskellige varianter og tilhørende teknologi) vil udgøre en unødig og uacceptabel sundhedsrisiko for mig og min familie, såvel for besøgende og naboer.
3. Fjernaflæste forbrugsmålere (i forskellige varianter og tilhørende teknologi) vil give adgang til myndigheders og branchens nærmest totale invasion og overvågning af folks privatliv, hvilket er fuldstændig uacceptabelt for mig/os.
4. Trådløse fjernaflæste forbrugsmålere (i forskellige varianter og tilhørende teknologi) er stærkt mistænkt for at udgøre en tilsvarende sundhedsrisiko for dyreliv, planteliv, insekter og miljøet generelt. En sådan samfundsudvikling kan jeg/vi ikke støtte.
5. Trådløse fjernaflæste forbrugsmålere er en krænkelse af menneskerettighederne til et trygt og uskadeligt miljø og jeg/vi påberåber mig/os beskyttelse af Grundlovens §72 (boligen er ukrænkelig); EU-traktatens artikel 1, 3, 6, 8, 17, 24, 26, 35 og 38 i Den Europæiske Unions charter om grundlæggende rettigheder (2000); FN’s menneskerettighedskonvention artikel 2, 3, 5, 8 og 14 samt Nürnberg-koden.

Punkt 1-5 indebærer, at der IKKE foreligger grundlag for [NETSELSKAB]’s forsøg på at få trådløs fjernaflæst forbrugsmåler installeret i eller i nærheden af mit hjem.

BEK. 1358 om fjernaflæste elmålere og måling af elektricitet i slutforbruget, regulerer kun netselskabernes pligter og ansvar, og IKKE privatpersoner/boligejeres pligter og ansvar, ligesom forbrugerbeskyttelsen heller ikke er bekrevet og specificeret. Tvanginstallation af fjernaflæste forbrugsmålere hos danske borgere må derfor betragtes som ulovlig og som et resultat af en to-sidig aftale mellem Staten og el-branchen fremsat i en bekendtgørelse, der har til formål at sikre disse to parters økonomiske interesser på bekostning af almen velfærd, folkesundhed og miljø.

Aflæsning af den eksisterende installerede strømmåler sker i dag med et minimum af omkostninger for elleverandøren og et minimum af ulemper for slutbrugeren, og bør bevares som de er.

Jeg ser frem til at modtage en bekræftelse på, at [NETSELSKAB] har modtaget denne skrivelse, ligesom jeg ser frem til at blive reelt og sandfærdigt informeret om evt. andre løsningsmuligheder, der ikke er til væsentlig og dokumenterbar ulempe/skade for mig som slutbruger og som beskrevet nedenfor.

**Dokumenterbare væsentlige ulemper og skader**

For at undgå yderligere diskussioner og unødig korrespondance om sagen, gør jeg her opmærksom på, at jeg særligt hæfter mig ved følgende dokumenterbare og væsentlige ulemper/skader for mig som slutbruger/kunde, men udelukker herved ikke at der kan være/opstå flere:

1. **Mangelfuld helbredssikkerhed**
2. **Juridisk ansvar står uklart**
3. **Mangelfuld datasikkerhed**

**Ad A) Mangelfuld helbredssikkerhed**

Mit kendskab til den store mængde advarende fagfællevurderede forskning på området er kilde til alvorlig bekymring og ubehag, specielt relateret til tanken om at et sådant beviseligt sundhedsskadeligt strålingsemitterende udstyr skulle installeres i mit boligmiljø. Totalt set oplever jeg dette som en veldokumenteret og mere end en væsentlig ulempe. [[1]](#footnote-1), [[2]](#footnote-2)

Jeg er bekendt med Sundhedsstyrelsens misinformation af danske borgere om radiofrekvente strålers skadelighed herunder den udokumenterede påstand, at fordi mikrobølgestråling fra trådløse kommunikationsenheder herunder fjernaflæste forbrugsmålere og tilhørende teknologi er langt under de gældende grænseværdier skulle de være ufarlige. [[3]](#footnote-3)

Jeg er også bekendt med, at disse grænseværdier baserer sig på ICNIRPs retningslinjer fra 1998, som kun beskytter mod akut opvarmning og elektrisk chok, og dermed er baseret på forældet og utilstrækkelig forskning og forældet opfattelse af ikke-ioniserende strålings skadelighed. Jeg er ligeledes bekendt med at de «forskningsgennemgange» som fortsat legitimerer disse forældede grænseværdier, udelader al den fagfællebedømte videnskabelige evidens, der påviser en lang række biologiske skader. Disse amputerede videnskabelige gennemgange er helt utilstrækkelige og møder derfor stærk international faglig kritik. [[4]](#footnote-4)

Før bekendtgørelse 1358 var ingen borger i Danmark tvunget til at eje eller bruge en trådløs enhed.
Men forsøg på tvangsinstallation af fjernaflæste forbrugsmålere med tilhørende teknologi, og regeringens accept af netselskabernes valg af trådløse forbrugsmålere tvinger befolkningen til ufrivillig eksponering for pulseret radiofrekvent stråling, en af WHO klassificeret gruppe 2B-kræftfremkaldende agens.[[5]](#footnote-5) Jeg har kendskab til at mange ledende forskere i flere år har gjort opmærksom på, at videnskaben klart understøtter opklassificering til gruppe 2A (sandsynligvis kræftfremkaldende for mennesker) og muligvis endog opklassificering til gruppe 1 (kræftfremkaldende for mennesker), hvilket yderligere støttes af de nyeste studier på området. [[6]](#footnote-6)

At trådløse fjernaflæste forbrugsmålere og tilhørende teknologi, ikke kan slukkes når forbrugeren ønsker det og at de udsender radiofrekvenser uafbrudt – ikke kun ved transmission af data, samt at det foregår ved højere sendestyrke end [NETSELSKAB] oplyser, gør deres helbredsskadelig meget værre. Jeg har desuden kendskab til, at det norske Stråleværn modstræbende har måttet tilstå, at trådløse fjernaflæste forbrugsmålere dokumenteret stråler op til 3 gange mere end en mobiltelefon, hvilket er i direkte modstrid med netselskabernes salgsargumenter overfor forbeholdne kunder om, at en trådløs fjernaflæst forbrugsmåler stråler mindre end en mobiltelefon.[[7]](#footnote-7) Der er god grund til at antage at det samme forhold gør sig gældende i Danmark. Eftersom forbrugsmålerne altid er tændte, og forbrugeren ikke kan slukke dem, er den samlede akkumulerede bestråling langt, langt højere end fra andet trådløst apparatur og de helbredsmæssige konsekvenser dermed langt alvorligere. Det er velkendt og dokumenteret, at ud over mulige langtidsvirkninger kan der opstå forværring af eksisterende symptomer og sygdomsforhold, samt i værste fald alvorlige akutte helbredsvirkninger.

Der foregår ingen kontrol af hvordan netejerne eller deres underleverandører, f.eks. leverandørerne

af målerne og deres styringssoftware, regulerer målernes transmissioner. Det foreligger flere rapporter som viser at den reguleres, og at der i forbindelse med dette opstår helbredsmæssige gener hos

beboere. Sådanne ændringer foregår uden at der tages hensyn til biologiske virkninger, og udføres af per-sonale uden sådan indsigt. Det tilfører målersystemerne en form for fjernkontrol og fjernstyring som har meget ubehagelige overtoner og desuden på sigt uundgåeligt vil give betydelige helbredsmæssige gener.

Tusindvis af mennesker verden over, som end ikke har kendskab til radiofrekvent strålings helbredsskadelighed, klager over fysiske og helbredsmæssige problemer, der udvikler sig kort tid efter at trådløse fjernaflæste forbrugsmålere er installeret i deres hjem. I nogle tilfælde bekræfter blodprøver mistanker om, at radiofrekvent stråling har påvirket deres helbred. [[8]](#footnote-8)

I en amerikansk undersøgelse fra 2011 af nye og forværrede symptomer hos ca. 400 personer der havde fået installeret trådløse fjernaflæste forbrugsmålere til strøm, angiver 49% søvnproblemer, 43% stress, angst og irritabilitet, 41% hovedpine, 38% ringen i ørerne, 35% koncentrations-, hukommelses- og indlæringsproblemer, 34% udmattethed, muskel- og fysisk svaghed, 33% desorientering, svimmelhed og balanceproblemer, 26% øjenproblemer herunder øjensmerter, pres i øjne, 26% hjertesymptomer, hjertebanken, hjerte-arytmi, 19% kramper i benene eller neuropati, 18% gigt, smerter i kroppen, skarpe, stikkende smerter, 17% kvalme, influenzalignende symptomer, 15% bihuleproblemer, næseblod, 14% vejrtrækningsproblemer, hoste, astma, 13% hududslet, ansigtsrødmen, 9% vandladningsproblemer, 9% hormonelle forstyrrelser, skjoldbruskkirtel problemer, sukkersyge, 7% højt blodtryk, 31% andre. [[9]](#footnote-9) [[10]](#footnote-10)

***Jeg forbeholder mig ret til at nægte at lade min bolig permanent kontaminere af kræftfremkaldende pulseret radiofrekvent stråling fra trådløse fjernaflæste forbrugsmålere i forskellige varianter og tilhørende teknologi, hvilket kompromitterer mit helbred, trivsel og boligforhold.***

**Ad B) Juridisk ansvar står uklart**

Tvangsinstallation af (trådløse) fjernaflæste forbrugsmålere i forskellige varianter og tilhørende teknologi berøver danskerne deres borgerrettigheder og er en direkte krænkelse af borgernes menneskerettigheder til et trygt og uskadeligt miljø.

Retten til sundhed er en menneskerettighed, der blandt andet er beskyttet i FN's Verdenserklæring om Menneskerettighederne fra 1948 og i FN's konvention fra 1966 om økonomiske, sociale og kulturelle menneskerettigheder. Danmarks politik til fremme af trådløse teknologier, til skade for miljøet og borgernes sundhed, velbefindende og frihed, krænker såvel FN’s menneskerettighedskonvention, som Nürnberg-koden (1947), samt den danske grundlov særligt § 72.

At udsætte personer og hele befolkningen for radiofrekvent stråling er et ulovligt overgreb og et eksperiment omfattet af Nürnberg-koden om forsøg på mennesker, idet disse teknologier aldrig er blevet frikendt for deres skadelighed. Forsøget må derfor betragtes som et igangværende epidemiologisk studie med henblik på at evaluere teknologiens farlighed. Tvangsinstallation af trådløse fjernaflæste forbrugsmålere i folks hjem indgår i dette eksperiment.

Artikel 3 i Den Europæiske Unions charter om grundlæggende rettigheder (2000)[[11]](#footnote-11) forbyder desuden at gøre "menneskekroppen og dens dele til en kilde for økonomisk gevinst" som led i et medicinsk eller biologisk forsøg. Min og alle andre danskeres kroppe og dens dele bliver brugt som en kilde til økonomisk gevinst for staten, el-industrien og telekommunikations-industrien. Vi bliver bestrålede, de profiterer.

Kort om gruppesøgsmål:
Den tidligere miljøminister, Advokat Corinne Lepage, opfordrer som en sikkerhedsforanstaltning den franske regering til, at standse udrulningen af fjernaflæste forbrugsmålere (Linky) med begrundelsen, at de er farlige for folks sundhed. Et gruppesøgsmål iværksættes nu mod staten på vegne af borgmestre og borgere imod Linky.[[12]](#footnote-12) Dette sker efter at mange brugere klager over at elektromagnetisk stråling påvirker deres sundhed. Denne trussel om retsforfølgelse kommer efter en anden retssag. En advokat forventes at sende et samlet sagsanlæg den 5. juni til 22 regionale franske domstole på vegne af 5.000 husstande, der enten ønsker at måleren trækkes tilbage, eller som nægter at få den monteret i deres hjem. [[13]](#footnote-13)

Lige som i Frankrig dannes der i adskillige lande verden over sammenslutninger af utilfredse, misinformerede og borgerretsligt krænkede borgere, som forbereder gruppesøgsmål, hvor de kræver deres juridiske ret. Det kommer også til at ske i Danmark.

***Jeg forbeholder mig ret til – eventuelt sammen med andre som rammes – at kræve erstatning for påførte helbredsskader eller unødig sundhedsrisiko. Dette gælder også lidelser eller skader som er forårsaget af trådløse fjernaflæste forbrugsmålere installeret i nærheden af min bolig, og for de koncentratorer («samleantenner» og antenner i netleverandørens koblingsbokse) som netleverandøren får sat op.***

Kort om sundheds- og produktansvarsforsikring:
Flere store internationale forsikringsselskaber, bl.a. Lloyds of London, Swiss Re, AUVA Austrian Insurance Co.’s og CSS Insurance[[14]](#footnote-14), vil ikke længere forsikre mod skader fra elektromagnetisk stråling, selv når strålingen er under grænseværdierne.

Dette forhold henleder mistanken på at f.eks. Kamstrup og andre leverandører af de trådløse fjernaflæste målere, ligesom mobiltelefonproducenter og andre producenter af radiofrekvente og mikrobølge-emitterende enheder, ikke har været i stand til at tegne en produktansvarsforsikring mod de helbredsskader deres produkter forårsager på forbrugerne. Det kan betyde at ansvarlige i el- og telekommunikationsbranchen samt deres leverandører forventeligt vil kunne gøres personligt erstatningsansvarlige i forbindelse med retssager efter skadesvirkninger forårsaget af eksponering for radiofrekvent stråling, eftersom Lloyd of London’s og andre forsikringsselskabers udmeldinger ikke kan efterlade dem i ”god tro”.

Kort om brandfare ved fjernaflæste forbrugsmålere:
I Canada blev det i 2014 meldt at 105.000 smartmålere skulle tages ned efter flere eksplosioner og myndighederne konkluderede, at det udgjorde så stor en fare for borgerne at det ikke længere var forsvarligt at bruge dem.[[15]](#footnote-15) Jeg er også bekendt med at det norske Brandvæsen og de norske forsikringsselskaber i flere artikler i norske aviser har advaret mod konsekvenserne af at installere disse målere, fordi målerne og den tilhørende pris- og forbrugsoptimering på strøm vil presse strømforbruget hen på tidspunkter hvor folk sover eller ikke er hjemme, hvilket øger skadesomfanget betragteligt i forbindelse med brand eksempelvis i apparater der kan tidsindstilles.

**Ad C) Mangelfuld datasikkerhed**

Forbrugsdata er i dag en af verdens største handelsvarer. Det er ikke blot bekymrende men også meget alarmerende, at regeringen med BEK 1358 tvinger (trådløse) fjernaflæste forbrugsmålere ind i private hjem og dermed krænker den enkelte borgers ret til privatliv, ved ganske uautoriseret at give energiselskaberne fuld adgang til at gemme, behandle og evt. videresælge forbrugernes personlige forbrugsdata.

Beskyttelse af personoplysninger handler om retten til et privatliv og retten til at bestemme over egne per-sonoplysninger. Persondatasikkerheden er i dag bl.a. lovreguleret i: Art. 8 i Den europæiske menneskeret-tighedskonvention, Art. 12 FNs verdenserklæring om menneskerettigheder og § 72 i Grundloven.

I artikel 8 nr. 1 i Den Europæiske Unions charter om grundlæggende menneskerettigheder og i artikel 16 nr.

1 i traktaten om Den europæiske unions funktionsmåde er det fastsat, at enhver person har ret til beskyt-telse af personoplysninger om vedkommende selv.

EUROPA-PARLAMENTETS OG RÅDETS DIREKTIV 2009/72/EF af 13. juli 2009 om fælles regler for det indre marked for elektricitet", som BEK 1358 baserer sig på, samt BEK 1358 i sig selv, har ikke noget kapitel om hverken forbrugerbeskyttelse eller persondatabeskyttelse iht. Den Europæiske menneskerettighedskonvention art. 8, Art 12 i FNs verdenserklæring om menneskerettigheder eller Grundlovens § 72.

Ved installation af trådløse fjernaflæste forbrugsmålere skal forbrugernes samtykke ifølge loven være frivil-ligt, specifikt og informeret. Det betyder, at et samtykke skal være udtrykkeligt og det må ikke være stiltiende eller underforstået. Et samtykke er altså lovmæssigt påkrævet i forhold til installering af ethvert overvågningsapparatur og ethvert apparat til indsamling og transmission af private og personlige data til ikke oplyste og ubemyndigede formål.

**Krav til skriftligt samtykke fra 25. maj 2018 om installation af fjernaflæst forbrugsmåler**

I henhold til GDPR Forordningen fremgår det, at netselskabet skal have retsligt grundlag for at kunne behandle personoplysninger jf. GDPR Forordningen Artikel 6. Et sådant retsligt grundlag er iht. artikel 6 nr. 1 bogstav a) at man har givet skriftligt samtykke. Dette gælder også for allerede installerede forbrugsmålere, hvor netselskabet vil være forpligtet til at indhente samtykke.

Installation af trådløse fjernaflæste forbrugsmålere på private ejendomme kræver altså informeret, oplyst og skriftligt samtykke, og hvis dette ikke foreligger fra forbrugeren, kan installationen betragtes som ulovlig indtrængen, forfølgelse, aflytning og ulovlig overvågning samt udsættelse af beboernes helbred og sikkerhed for fare, som alt sammen er forbudt og gennem kriminelle og civile klagemål strafbart.

Kort om [NETSELSKAB]’ oplysningspligt og etiske samfundsansvar
Jeg vil benytte anledningen til at pege på [NETSELSKAB]’s oplysningspligt og etiske samfundsansvar, noget jeg ikke kan se selskabet har overholdt i relation til den fremsendte markedsføring af trådløse fjernaflæste forbrugsmålere og installation af disse hos selskabets kunder. Det er uacceptabelt, at [NETSELSKAB] i sin markedsføring ikke nævner et eneste ord om – de for branchen formodentlig velkendte – potentielle helbredsrisici, fysiologiske reaktioner og symptomer samt om teknologiens potentiale for privatlivskrænkende overvågning. Endelig bagatelliseres strålingens helbredsskadelighed ved at kunderne misinformeres forsætligt om strålingsintensiteten og hyppigheden fra de trådløse fjernaflæste forbrugsmålere. Kunder informeres ej heller om deres faktiske lovlige mulighed for at takke NEJ til en sådan installation. Det er ligeledes helt uacceptabelt, at selskabet anvender det fremsendte markedsføringsmateriale samt information om installationstidspunkt, som en metode til at omgå at indhente et lovligt informeret samtykke for i stedet at opnå et stiltiende, underforstået og ulovligt samtykke hos deres uinformerede og uvidende kunder. Denne praksis må betragtes ikke kun som uetisk men klart ulovlig.

OPSUMMERING
Alle de ovennævnte usikkerhedsmomenter vedrørende (trådløse) fjernaflæste forbrugsmålere, påvirker i høj grad menneskets privatliv, sundhed, sikkerhed og retssikkerhed og medfører at borgere fuldt berettiget bekymrer sig og har forbehold mod tvangsinstallation af (trådløse) fjernaflæste forbrugsmålere.

Energiminister Lars Chr. Lilleholt er utallige gange blevet bedt om redegørelser på helt simple men for borgerne problematiske spørgsmål vedrørende de ovennævnte usikre forhold iht. BEK 1358. Ministeren har dog enten ikke ønsket at svare disse yderst relevante spørgsmål, sådan som han har pligt til over for den danske befolkning, eller han har ikke formået at besvare tilfredsstillende, konkret og betryggende.

Det er helt uacceptabelt at myndighederne ignorerer alle disse forhold, hvilket blot bestyrker mig i, at der **IKKE** skal opsættes (trådløs) fjernaflæst forbrugsmåler, varianter heraf eller tilhørende teknologi på eller i nærheden af min ejendom.

**IKKE-SAMTYKKE ERKLÆRING**

Med ovenstående indsigt ser jeg det som min pligt at hindre at jeg selv, min familie og mine naboer udsættes for ulovlige magtovergreb, overvågning samt helbredsskadelig strålingseksponering.

På baggrund af ovenstående oplysninger, informerer jeg hermed både administrerende direktør for [NETSELSKAB] såvel som ansatte, bestyrelsesmedlemmer, energi- og sundhedsmyndigheder, Kamstrup og underleverandører og andre involverede parter om, at jeg ikke giver mit samtykke til, at min ejendom udsættes for overvågnings- og aktivitetsmonitoreringsenheder samt (trådløs) fjernaflæst forbrugsmåler, varianter heraf eller tilhørende teknologi på eller i nærheden af min ejendom.

Ligeledes forbydes kontaminering af ejendommen og ejendommens matrikel fra omkringliggende trådløse fjernaflæste forbrugsmålere, varianter heraf eller tilhørende teknologi med radiofrekvent ikke-ioniserende stråling klassificeret som gruppe 2B kræftfremkaldende.

Alle involverede parter meddeles hermed, at I udtrykkeligt nægtes samtykke og tilladelse til at betræde min grund med det formål at skifte den eksisterende måler til fjernaflæst forbrugsmåler eller nogen andre former for sygdomsfremkaldende, overvågnings- og aktivitetsmonitoreringsenheder på min ejendom og bopæl som nævnt her.

Alle personer, offentlige myndigheder og private organisationer der er ansvarlige for installering eller drift af overvågningsenheder rettet mod eller som registrerer min aktivitet, som jeg ikke specifikt har givet skriftlig tilladelse til, eller som kontaminerer min ejendom og ejendommens matrikel med sygdomsfremkaldende radiofrekvent ikke-ioniserende stråling, vil være fuldt ansvarlige for alle krænkelser, indtrængen, skader, lidelser, helbredsskader eller øvrige negative konsekvenser forårsaget af disse enheder. Efter indgivelse af denne meddelelse er disse ansvarlige således ikke længere i "god tro” hvad angår de oplistede forhold.

Jeg forbeholder mig ret til ikke at blive ringere stillet som kunde end ved den nuværende aftale med [NETSELSKAB], samt at jeg holdes økonomisk skadesløs i enhver henseende.

Skulle jeg i fremtiden flytte adresse, forbeholder jeg mig ret til at forlange en evt. tidligere installeret (trådløst) fjernaflæst forbrugsmåler fjernet/udskiftet på den pågældende ejendom. Dette vil i henhold til denne skrivelse foregå for netudbyderens regning.

Jeg forbeholder mig ligeledes ret til at ændre denne meddelelse til enhver tid. Dette er ikke en fyldestgørende liste over klage- og bekymringspunkter, idet denne teknologi er ny og der tilkommer ny udvikling og information hver dag, samt at [NETSELSKAB] forbeholder sig ret til uden kunders samtykke at opdatere, ændre og udskifte kommunikationsenhederne i forbrugsmålerne efter for godt befindende.

*Dette er en juridisk meddelelse. Efter indgivelse af den må ovennævnte forpligtelser ikke nægtes eller undgås af de parter som er navngivet og indeholdt i denne meddelelse. Meddelelse til overordnet er meddelelse til underordnet og meddelelse til underordnet er meddelelse til overordnet. Alle rettigheder forbeholdes.*

Jeg skal bede om, at kvittering for modtagelse af denne meddelelse sendes til mig inden 14 dage fra dags dato.

Med venlig hilsen

[DIT NAVN]

[ADRESSE]

[POSTNR] [BY]

[E-MAILADRESSE]

[NETSELSKAB]’s **kvittering for modtagelse af ikke-samtykkeerklæring samt registrering i sine systemer at:**

Kundenr: [999999999] Aftagenr: [99999999999] Målernr: [99999999] [ADRESSE]

* på ubestemt tid skal beholde analog forbrugsmåler med de fordele dette medfører for begge parter.

Dato: Underskrift:

1. http://www.bioinitiative.org/rf-color-charts/ [↑](#footnote-ref-1)
2. https://www.emf-portal.org/en [↑](#footnote-ref-2)
3. Jacobsen, Eva T. (2017): Mørkelægning af mobilstrålingens konsekvenser. Saxo Publish, ISBN: 9788740940381 [↑](#footnote-ref-3)
4. https://emfscientist.org/ [↑](#footnote-ref-4)
5. WHO : International Agency for Research on Cancer (IARC) (2011): "Press release No 208, May 2011: IARC Classifies Radiofre-quency Electromagnetic Fields as Possibly Carcinogenic to Humans" http://www.iarc.fr/ [↑](#footnote-ref-5)
6. http://microwavenews.com/news-center/ramazzinis-belpoggi-interview [↑](#footnote-ref-6)
7. https://einarflydal.com/2018/05/03/stralevernet-innrommer-har-feilinformert-om-styrken-pa-ams-malerne/ [↑](#footnote-ref-7)
8. https://takebackyourpower.net/ [↑](#footnote-ref-8)
9. http://emfsafetynetwork.org/surevy-results-wireless-meters-impact-health-and-safety/ [↑](#footnote-ref-9)
10. http://emfsafetynetwork.org/wp-content/uploads/2015/03/Symptoms-after-Exposure-to-Smart-Meter-Radiation.pdf [↑](#footnote-ref-10)
11. Den Europæiske Unions charter om grundlæggende rettigheder. http://www.europarl.europa.eu/charter/pdf/text\_da.pdf [↑](#footnote-ref-11)
12. https://www.connexionfrance.com/French-news/Ex-minister-demands-halt-to-Linky-meter-rollout [↑](#footnote-ref-12)
13. https://linky.mysmartcab.fr/ [↑](#footnote-ref-13)
14. <https://www.e-stress.dk/forsikringsselskaber> [↑](#footnote-ref-14)
15. http://www.cbc.ca/news/canada/saskatchewan/saskpower-to-remove-105-000-smart-meters-following-fires-1.2723046 [↑](#footnote-ref-15)